

                                                       «Зосооһоом  гэнтэ  булгилаа
                                                                Зүрхэ  сэдьхэлэйм  энэ дуун…»
         
              Мүргэл

Хамаг зоноо сахидаг,
Хайранга Хаандаа мүргэнэб.
Улад зондоо туһалдаг,
Улаан – Хададаа  зальбарнаб!

     Хүнэй хэрэг бүтээдэг,
     Хэрэг –Толгойдоо шүтэнэб.
     Баян - Уула – Топхоондоо
     Баярай дээжэ үргэнэб!

Холын  замда  туhалдаг 
Хүндэлэнөө  магтанаб…
Мааниингаа  зургаан үзэг
Мүргэн байжа, заланаб!

      «Ая Гангын орондо…»

«Ая-Гангын»  орондо
Арад зониинь хүндэшэ:
Аяар  холын  айлшады
Альган дээрээ угтадаг.

     Буурал сагаан Шэбэртэ
     Буян, хэшэг эдлэнхэй:
     Суутай, дууша хүбүүдэйнь
     Соло холуур таранхай…

    Хара Хүнхэр манатаад,
    Хура бороон орохонь ха.
    Улаан Хада уняартаад,
    Уһа, бороо асархань  ха…

     Зургаан  дууша хүбүүдэй
     Золтой нютагынь  һанаа гү?
     Дайдын  шанга Эзэдынь
     Дурдажа  тэдэнэй  шаналаа гү?...

«Ая Гангын» орондо
 Аршаанта  аадар сүршэбэл  ха…
 Хүхэ  Сэнхир  Тэнгэринь
 Хүйхэр  хүбүүдэй дурдабал  ха…
        
           Шэбэртэ

Холын замһаа бусажа,
Хүтэл дээрээ буухадаа,
[bookmark: _GoBack]Урин, налгай Шэбэртэеэ
Уяран, уяран  шэртэнэб.

Туяа татан, Шэбэртэ
Тобойжо, урдам дэлгэрээ.
Арюун сэлгеэн агаарынь 
Алаг  зүрхым  сохюуулаа…

Харьялhан булагай эхиндэ
Хэтын сэсэгүүд  һалбарна.
Хонгор  сагаан таладань
Хүсэтэй  бүргэд элинэ.

       Шэбэртэ горхон миралзаад,
       Шугы   соогуур  мушхарна.
      Шуран шубууд хүхирөөд,
      Шэнэхэн уурхай бэлдэнэ.

Хонхо сэсэг хонгироод,
Хада, уулаар дэлгэрээл.
Ангирын дуунай аялгаар
Аажам талань зэдэлээл.

        Ая гангаар анхилһан,
        Аршаан, булагаар билтарһан,
        Аажам, дорюун Шэбэртэ
        Арюун, баян  мүнхэрхэш!


                  Сэдьхэлэйм дуун

          Тохорюун  шубуудай  аялга
           Тоонто нютагым  һануулна.
           Залуу наһан  һанагдаад,
           Зүрхэ, сэдьхэл  доhолно.

           Эжы, баабайм hанагдаад,
           Эреэн   зүрхэм  хүнтэрнэ.
           Балшар наһам  һанагдаад,
           Бархирха  дурам  хүрэнэ…  

               ЗYYдэндэм ходол ороно
                  
Зэргэлээтэн, Энгэрэйм тала
Зүүдэндэм  ходол  ороно.
Зөөлэн, hайхан нютагни
Зохид бодол түрүүлнэ.

           Буурал Yхэри Баабаймни
           Баян нютагайм  - угтамжа.
           Тэрэнги сэсэгээр  бүрхэжэ,
           Түмэн зоноо сахидаг юм…

Хүрьбэ  Хатан Эжымни – 
Хайрата  нютагайм  шэмэг юм.

Хүйтэн  дошхон  долгиниинь
Ходо минии  нюдэндэ…
Шинии торгон  долгииешь,
Шинии  түргэн  абяаешь
Шагнан, шагнан  уярнаб,
Шаналан байжа, һананаб!...

Буряад литэдэ  оруулжа  болохо
богонихон  мүртэй шүлэгүүд
              Yбэл
             (Зима)
Мүнгэн  сагаан  малгайтай,                                        
Мүнхэ саhан дэгэлтэй,                                 
Жэгтэй   эди  шэдитэй
Жабар Сагаан Yбэлнэй
Жороо, жороо морёороо
Жороолон  мандаа  буубал даа!

               Yбэл
             (Зима)
Хүбэн  шэнги саhан
Хүр тогтоон,  хүбхынэ.
Жохоорон, жабар зониие
Жэнхэнэн байжа, шэмхэнэ. 

             Январь
          (Хуса hара)
Янгинама хүйтэн январь
Яаралтай мандаа ерэбэ.
Яларна,  толорно  наран.
Ялалзана   мүнгэн саhан.
                       
          Февраль
        (Ехэ улаан)
Хүйтэн, дошхон  үдэрнүүд,
Хэсүүхэн  ута  hүнинүүд.
Шэрүүн  шуурган   хүхинхэй,
Шугын  модод   хүүенхэй.
Хабатай  хабар  холохон даа,
Холын  шубууд  үдыхэн даа!
                                  
              
               Март
      (Бага улаан hара)
Мартамнай мархайгаад,
Малайжа, мандаа  айлшалба.
Ургы сэсэг нахилзаад,
Уула, майлаар хүхэрбэ.
Хүйхэр  үбэл дэгэлээ
Ходо татан  тайлабал  ха.
Холын  харгы, хаданууд
Харлажа  захалбал   ха.
                             
                 Май
  (Хүхын дуунай hара)

Нойрhоо hэриhэн дайда.
Наранай  hаргама  элшэ.
Халюуран, ногооной  
Хүхэрхэ  саг.
Тохорюун  шубуудай  гангинаан,
Тэрэнги  сэсэгэй  hалбараан. 
                              
               Июль
 (Бүбөөлжэнэй һара)

Залиршагүй   зула –
Зунай  дунда  hара.
Зэргэлээтэhэн  тала.
Зэдэлээтэ  дуунууд.
Зугаатай  үхибүүд.
Жэгүүртэ  шубуудай
Жэнгинээн.
Жаргалтай  сагай  үе…


                                           
                                      Сержуня  Будажапова, Шэбэртэ. 

